ddrg/super_eurlex huggingface dataset:
SKRIFTLIG FORESPØRGSEL E-2485/02

af Rosa Miguélez Ramos (PSE) til Kommissionen

(6. september 2002)

Om: Dumping foretaget af havbrug?

Repræsentanter for havbrugssektoren i Spanien, Frankrig, Italien og Portugal har til Kommissionen klaget over et tilfælde af dumping foretaget af græske havbrug, som angiveligt skulle sælge deres varer til priser, som ligger under de reelle produktionsomkostninger. Hermed trues de andre virksomheder i Fællesskabet på deres overlevelse, især med hensyn til bars og guldbrasen.

Den spanske sammenslutning af akvakulturproducenter (APROMAR) og de tilsvarende franske, portugisiske og italienske sammenslutninger klager over, at de græske havbrug producerer hen ved 60 000 tons, dvs. ti gange mere end det græske marked aftager, mens resten eksporteres til de øvrige EU-lande til en urealistisk lav pris.

Har Kommissionen undersøgt denne sag?

Hvilke foranstaltninger vil den træffe?

Svar afgivet på Kommissionens vegne af Franz Fischler

(7. oktober 2002)

Kommissionen er bekendt med de faldende gennemsnitlige markedspriser for bars og guldbrasen i 2001, og den har nøje fulgt udviklingen.

Ifølge oplysninger fra Globefish (FAO) faldt de gennemsnitlige priser for begge arter gradvis fra januar til november 2001 med meget lave minimumspriser i perioden september-november 2001. Priserne for begge arter begyndte dog at stige igen i december 2001, og denne tendens fortsatte i 2002. Gennemsnitsprisen for bars i juli 2002 lå ca. 20 % over prisen i november 2001, mens gennemsnitsprisen for guldbrasen steg med ca. 35 % i den samme periode.

Kommissionen har ikke modtaget formelle klager over de græske producenters forretningsadfærd, og der er heller ikke fremlagt beviser, der underbygger påstandene om disse producenters uregelmæssige praksis.

Den 30. oktober 2001 mødtes Kommissionen (Generaldirektoratet for Fiskeri) med en delegation fra Den Europæiske Sammenslutning af Akvakulturproducenter for at drøfte dette spørgsmål. Af mødet fremgik det klart, at de eneste mulige løsninger går ud på at forbedre koordineringen af producenterne (om nødvendigt ved at oprette producentorganisationer) og muligvis at iværksætte afsætningsfremmende foranstaltninger. Foranstaltningerne skal gennemføres af producenterne selv, men der vil kunne yde en vis finansiel støtte i forbindelse med det nationale finansielle instrument for strukturfondsprogrammer for udvikling af fiskeriet.

Markedssituationen for opdrættet bars og guldbrasen blev også drøftet på mødet i Forvaltningskomitéen for Fiskerivarer den 9. april 2002 og på et særligt møde mellem Kommissionen og de mest berørte medlemsstater den 16. maj 2002. På ingen af møderne kunne der skabes klarhed om, hvorvidt de nuværende problemer er udtryk for en strukturel krise eller skyldes sæsonbetingede problemer. De berørte medlemsstater lovede at indsamle flere oplysninger, der kan anvendes til en mere dybgående analyse af markedssituationen for disse arter. Et nyt møde om spørgsmålet, hvor repræsentanter for industrien også vil deltage, vil blive afholdt i efteråret 2002.

Kommissionen undersøger også mulighederne for at gennemføre en undersøgelse af markedssituationen for bars og guldbrasen.
SKRIFTLIG FORESPØRGSEL E-1403/02

af Marjo Matikainen-Kallström (PPE-DE) til Kommissionen

(15. maj 2002)

Om: Arbejdsløshed i Finland og handel med emissioner

Kommissionen er bekymret over udviklingen i arbejdsløsheden i Finland. Vurderingen indgår i Kommissionens forårsprognose for den økonomiske udvikling.

Kommissionen er imidlertid meget engageret i at fremme handel med emissioner, som ifølge undersøgelser har direkte negative følger for beskæftigelsen. Dette er navnlig tilfældet i Finland, hvor industrien, der giver beskæftigelse til 40 000 personer, vil blive mest negativt berørt af denne handel, som navnlig økonomisk set vil vanskeliggøre industriens aktiviteter. Handelen med emissioner har dermed direkte følger for fremtiden for 40 000 personer. Handelen med emissioner giver ikke anledning til ligeså store problemer i andre medlemsstater.

Hvordan mener Kommissionen, at bekymringen over arbejdsløshedens udvikling i Finland og engagementet for at fremme handelen med emissioner kan kombineres i en sammenhængende politik?

Svar afgivet på Kommissionens vegne af Pedro Solbes Mira

(27. juni 2002)

Kommissionen har ikke set de undersøgelser, som der henvises til i forespørgslen, og kan derfor ikke modbevise resultaterne i disse undersøgelser. Den er imidlertid ikke bekendt med nogen objektiv analyse, som konkluderer, at handel med emissioner vil medføre større tab af arbejdspladser end alternative metoder til at opfylde Finlands forpligtelser i henhold til Kyoto-protokollen og byrdefordelingsaftalen.

Tværtimod findes der en lang række analyser og undersøgelser, som påpeger, at i et system med handel med emissionsrettigheder vil enhver reduktion af emissionerne medføre lavere omkostninger for produktionen, og dermed beskæftigelsen, end alternative metoder. Dette skyldes, at systemet giver de enkelte virksomheder større fleksibilitet til at beslutte, hvordan de kan nå deres emissionsmål. Det er netop af disse grunde, at Kommissionen har foreslået, at et system med handel med emissioner skal indgå som et vigtigt element i Kommissionens bestræbelser på at mindske emissionerne i henhold til Kyoto-protokollen.

Følgelig ser Kommissionen ingen modsætninger mellem beskæftigelsespolitikken og forslaget til handel med emissioner, men er tværtimod af den opfattelse, at de økonomiske og sociale indvirkninger af klimaforandringspolitikken bedst gribes an ved at anvende omkostningseffektive instrumenter til at gennemføre denne politik. Det system med handel med emissioner, som Kommissionen har foreslået, er et sådant omkostningseffektivt instrument.
SKRIFTLIG FORESPØRGSEL E-2705/02

af Chris Davies (ELDR) til Kommissionen

(26. september 2002)

Om: Natura 2000 Cypern

Har Kommissionen modtaget forslag til Natura 2000-områder fra Cyperns regering?

Er Kommissionen i bekræftende fald tilfreds med dem navnlig for så vidt angår forslagene til områder på og rundt om halvøen Akamas?

Svar afgivet på Kommissionens vegne af Margot Wallström

(25. oktober 2002)

Kommissionen har finansieret et LIFE-projekt (tredjelandsprojekt) på Cypern i form af bistand til udarbejdelse af listen over lokaliteter til optagelse i Natura 2000-nettet samt til indsamling af oplysninger, som skal danne grundlag for den standardiserede dataformular og kortene over lokaliteterne. Projektet forventes afsluttet ved udgangen af 2002. Hidtil har Kommissionen modtaget situationsrapporter om projektet samt en foreløbig liste over lokaliteter, kort og informationer, som også omfatter Akamas-halvøen.

I henhold til de nugældende ordninger skal kandidatlandene indgive deres forslag til Natura 2000 senest på tidspunktet for deres tiltrædelse af EU. Kommissionen vil derpå vurdere, om disse forslag er fyldestgørende i relation til de biogeografiske regioner, ved hjælp af de relevante procedurer. Vurderingen af lokaliteten på Akamas-halvøen, som er foreslået udpeget, vil derfor først kunne foretages på dette stadium.
SKRIFTLIG FORESPØRGSEL E-1999/02

af Fernando Fernández Martín (PPE-DE) til Kommissionen

(8. juli 2002)

Om: Mikronesien

Kan Kommissionen for Mikronesien vedkommende udarbejde en opstilling over de projekter, som var godkendt til finansiering over Den Europæiske Unions budget i 2001 og angive størrelsen af det samlede investerede beløb i det pågældende år?

Samlet svarafgivet på Kommissionens vegne af Poul Nielsonpå skriftlige forespørgsler E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 og E-2155/02

(23. september 2002)

På grund af svarets længde vil Kommissionen sende en tabel med de ønskede oplysninger direkte til det ærede medlem og til Parlamentets sekretariat.

Tallene i tabellen for hvert enkelt land findes også i de finansielle tabeller i årsberetningen om gennemførelsen af EF's bistand til tredjelande.
SKRIFTLIG FORESPØRGSEL E-1884/02

af Fernando Fernández Martín (PPE-DE) til Kommissionen

(28. juni 2002)

Om: Ækvatorialguinea

Kan Kommissionen udarbejde en opstilling over de projekter, som var godkendt til finansiering over Den Europæiske Unions budget i 2001 og angive størrelsen af det samlede investerede beløb i det pågældende år?

Samlet svarafgivet på Kommissionens vegne af Poul Nielsonpå skriftlige forespørgsler E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 og E-2155/02

(23. september 2002)

På grund af svarets længde vil Kommissionen sende en tabel med de ønskede oplysninger direkte til det ærede medlem og til Parlamentets sekretariat.

Tallene i tabellen for hvert enkelt land findes også i de finansielle tabeller i årsberetningen om gennemførelsen af EF's bistand til tredjelande.
SKRIFTLIG FORESPØRGSEL E-2488/02

af Giorgio Lisi (PPE-DE) til Kommissionen

(6. september 2002)

Om: Konsekvenser af udvidelsen for toldpersonale

Med flere kandidatlandes forventede indtræden i EU fra og med 2004 vil toldgrænserne til disse lande blive ophævet. Hvilke foranstaltninger vil Kommissionen træffe for at sikre toldpersonalet en eventuel støtte i denne forbindelse (sådan som det var tilfældet i forbindelse med den seneste udvidelse)?

Svar afgivet på Kommissionens vegne af Anna Diamantopoulou

(15. oktober 2002)

Som nævnt af det ærede medlem iværksatte Rådet i 1992 et handlingsprogram med et budget på 30 mio. EUR vedrørende omskoling af og ny beskæftigelse til toldklarerere, og det blev tilladt for medlemsstaterne at anvende EF-strukturfondene (Den Europæiske Socialfond og Interreg I) til at indføre ledsageforanstaltninger (Rådets forordning (EØF) nr. 3904/92 af 17. december 1992 om tilpasning af erhvervet som toldklarerer og speditør til det indre marked(1)). Der blev endvidere indført et uddannelsesprogram, der skulle hjælpe nationale forvaltninger med at omlægge deres toldprocedurer (Kommissionens beslutning 94/844/EF af 19. december 1994 om fælles særprogrammer for faglig uddannelse af toldembedsmænd (Matthæus) vedrørende præferenceordninger, containerkontrol, forarbejdning under toldkontrol og toldoplag(2)).

Et lignende spørgsmål blev rejst i Kommissionens meddelelse om de beskæftigelsesmæssige aspekter af afgørelsen om at afskaffe det afgiftsfrie salg for rejsende inden for EU(3). Her opfordrede Kommissionen medlemsstaterne til at ansøge om strukturfondsstøtte eller om godkendelse af statsstøtte i henhold til de relevante retningslinjer, Kommissionen havde fastlagt. Kommissionen foreslog ikke en ny og særskilt foranstaltning.

Kommissionen har til hensigt at anvende samme fremgangsmåde med hensyn til toldklarerere, der berøres af den kommende udvidelse.

(1) EFT L 394 af 31.12.1992.

(2) EFT L 352 af 31.12.1994.

(3) EFT C 66 af 9.3.1999.
SKRIFTLIG FORESPØRGSEL E-1411/02

af Bart Staes (Verts/ALE) til Kommissionen

(23. maj 2002)

Om: Sprogbrug ved chat-mødet med kommissionsmedlem Lamy

Den 14. marts 2002 holdt Pascal Lamy, kommissionsmedlem med ansvar for handel, et chat-møde om emnet Udvikling: hvilken rolle spiller handlen?. Der er åbenbart planer om en serie Europa-chats. Deltagerne kunne stille deres spørgsmål på engelsk, fransk, tysk og spansk. Hele debatten kunne direkte og i fuld udstrækning følges på engelsk. I nogen tid har den fuldstændige version af debatten stået på Europas officielle webside. Denne tekst kan kun konsulteres på engelsk.

Kan Kommissionen oplyse, hvorfor dette chat-møde ikke kunne foregå på Unionens 11 officielle sprog? Vil Kommissionen fremover sørge for, at disse former for chat-møder kan blive afholdt på de 11 officielle sprog? I benægtende fald: hvorfor ikke?

Kan Kommissionen oplyse, hvorfor det endelige valg faldt på engelsk, tysk, spansk og fransk af m.h.t. indgivelse af spørgsmål?

Kan Kommissionen oplyse, hvorfor man valgte engelsk som sprog for gengivelse af den samlede version?

Er Kommissionen lige som jeg af den opfattelse, at dette begrænsede sprogvalg er en overtrædelse af artikel 21, kapitel III, i Den Europæiske Unions charter om grundlæggende rettigheder?

Svar afgivet på Kommissionens vegne af Pascal Lamy

(4. juli 2002)

Formålet med disse chat-møder er direkte kommunikation i realtid med borgerne. Mødet den 14. marts 2002 om emnet Udvikling: hvilken rolle spiller handelen? var et af de mest populære hidtil (1006 meddelelser), og debatten var seriøs, livlig og konstruktiv. Kommissionen er dog bekendt med problemerne i forbindelse med flersprogetheden under disse drøftelser. Den grundlæggende årsag til, at chat-møder ikke altid kan blive afholdt på alle de officielle sprog i EU, er, at dette ville kræve alt for mange ressourcer.
SKRIFTLIG FORESPØRGSEL E-0368/02 af Charles Tannock (PPE-DE) til Kommissionen. Kaliningrad (statsborgerskabsrettigheder).



EU-Tidende nr. 052 E af 06/03/2003 s. 0005 - 0005



SKRIFTLIG FORESPØRGSEL E-0368/02 af Charles Tannock (PPE-DE) til Kommissionen (14. februar 2002) Om: Kaliningrad (statsborgerskabsrettigheder) Har Kommissionen under henvisning til det tyske jus sanguinis-princip oplysninger om, hvor stor en procentdel af befolkningen i Kaliningrad-regionen der er statsborger i eller har ret til statsborgerskab i (a) nuværende EU-medlemsstater og (b) Polen og Litauen? Svar afgivet på Kommissionens vegne af Chris Patten (20. marts 2002) Selv om der ikke foreligger pålidelige statistiske oplysninger, skønner Kommissionen, at meget få indbyggere i Kaliningrad-regionen er statsborgere i eller har ret til statsborgerskab i de nuværende medlemsstater. Antallet af indbyggere, der er statsborgere i eller har ret til statsborgerskab i enten Polen eller Litauen, er også meget lille. Myndighederne i Kaliningrad regner med, at under 2,5 % af regionens befolkning er af litauisk eller polsk oprindelse. Kommissionen har imidlertid ingen oplysninger om disse befolkningsgruppers ret til statsborgerskab, da reglerne herfor henhører under de pågældende landes kompetenceområde.
SKRIFTLIG FORESPØRGSEL P-2055/02

af Paulo Casaca (PSE) til Kommissionen

(5. juli 2002)

Om: Kommissionens krænkelse af magtadskillelsesprincippet

Kommissionen har ikke besvaret min skriftlige forespørgsel P-1536/02(1), hvorfor jeg stiller den igen.

I medfør af traktatens artikel 234 er der indbragt klage for Domstolen (C-282/00) mod Portugal med henblik på at forbyde forsendelse af sukker fra den autonome region Azorerne til fællesskabsområdet. Bag klagen står et sukkerraffinaderi med hjemsted på det europæiske kontinent.

Kan Kommissionen bekræfte, at den har indbragt en parallel klage mod Portugal over nøjagtigt samme forhold i medfør af traktatens artikel 226 (sag nr. 2002/2012) til støtte for ovennævnte raffinaderis påstand?

Mener Kommissionen ikke, at en sådan parallel klage repræsenterer en grov krænkelse af magtadskillelsesprincippet og klart vidner om et uacceptabelt demokratisk underskud i Europa?

(1) EFT C 28 E af 6.2.2003, s. 116.

Svar afgivet på Kommissionens vegne af Romano Prodi

(31. juli 2002)

Hvad angår sag C-282/00 henviser Kommissionen det ærede medlem til sit svar på hans skriftlige forespørgsel nr. P-1536/02.

Med hensyn til traktatbrudssagen efter EF-traktatens artikel 226 kan Kommissionen bekræfte, at den har sendt de portugisiske myndigheder en åbningsskrivelse. Artikel 226 giver udtrykkeligt Kommissionen beføjelser til at indlede en sådan procedure, hvis den finder, at en medlemsstat ikke har overholdt en forpligtelse, der påhviler den i henhold til denne traktat.

Medlemsstaten har mulighed for at forsvare sit standpunkt, både i den indledende fase (åbningsskrivelse og begrundet udtalelse, hvori der hver gang fastsættes en frist for, hvornår medlemsstaten henholdsvis skal svare og bringe forholdene i orden) og under selve overtrædelsesproceduren ved Domstolen. Ligesom i den præjudicielle procedure afgøres sagen af Domstolen i lyset af sagens konkrete omstændigheder og de retlige forhold, der er kommet frem under den kontradiktoriske procedure. Domstolen be- eller afkræfter helt eller delvis og fuldstændig objektivt og uafhængigt Kommissionens standpunkt.

Når juridiske problemstillinger, som optræder i to forskellige procedurer, er af samme art, må Kommissionen nødvendigvis forsvare den samme fremgangsmåde, medmindre der foreligger nye forhold. Der kan således på ingen måde være tale om en krænkelse af magtadskillelsesprincippet eller et demokratisk underskud.
SKRIFTLIG FORESPØRGSEL E-1997/02

af Fernando Fernández Martín (PPE-DE) til Kommissionen

(8. juli 2002)

Om: Mauritius

Kan Kommissionen for Mauritius' vedkommende udarbejde en opstilling over de projekter, som var godkendt til finansiering over Den Europæiske Unions budget i 2001 og angive størrelsen af det samlede investerede beløb i det pågældende år?

Samlet svarafgivet på Kommissionens vegne af Poul Nielsonpå skriftlige forespørgsler E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 og E-2155/02

(23. september 2002)

På grund af svarets længde vil Kommissionen sende en tabel med de ønskede oplysninger direkte til det ærede medlem og til Parlamentets sekretariat.

Tallene i tabellen for hvert enkelt land findes også i de finansielle tabeller i årsberetningen om gennemførelsen af EF's bistand til tredjelande.
SKRIFTLIG FORESPØRGSEL E-1882/02

af Fernando Fernández Martín (PPE-DE) til Kommissionen

(28. juni 2002)

Om: Guinea

Kan Kommissionen udarbejde en opstilling over de projekter, som var godkendt til finansiering over Den Europæiske Unions budget i 2001 og angive størrelsen af det samlede investerede beløb i det pågældende år?

Samlet svarafgivet på Kommissionens vegne af Poul Nielsonpå skriftlige forespørgsler E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 og E-2155/02

(23. september 2002)

På grund af svarets længde vil Kommissionen sende en tabel med de ønskede oplysninger direkte til det ærede medlem og til Parlamentets sekretariat.

Tallene i tabellen for hvert enkelt land findes også i de finansielle tabeller i årsberetningen om gennemførelsen af EF's bistand til tredjelande.
SKRIFTLIG FORESPØRGSEL P-0524/02

af Graham Watson (ELDR) til Kommissionen

(19. februar 2002)

Om: Valgene i Zambia

Mener Kommissionen, at de nyligt afholdte valg i Zambia blev afviklet på en fri og fair måde?

Vil den i benægtende fald udøve pres, således at der foretages omvalg?

Svar afgivet på Kommissionens vegne af Poul Nielson

(21. marts 2002)

En vurdering af de nyligt afholdte valg i Zambia foreligger i form af en endelig erklæring udsendt den 5. februar 2002 af Unionens ledende valgobservatør, Michael Meadowcroft, og kan findes på følgende website: www.eu-zambia.org.

Kommissionen bemærker sig denne erklæring og deler den bekymring, der gives udtryk for.

Det er nu op til de zambiske myndigheder at genskabe vælgernes fulde tillid ved straks at behandle alle klager i forbindelse med valget og ved at offentliggøre detaljerede resultater for hvert valgsted.

Kommissionen minder om, at respekten for menneskerettighederne, de grundlæggende frihedsrettigheder og retsstatsprincippet er afgørende elementer i Cotonou-aftalen. I overensstemmelse med Cotonou-aftalens rammer vil situationen i Zambia blive fulgt nøje, navnlig opfølgningen af valgene den 27. december 2001.

Det forventes, at en retssag om det officielle resultat af præsidentvalget vil blive indledt i Zambia inden udgangen af denne måned. Præsident Mwanawasa har offentligt erklæret, at han vil efterleve domstolens afgørelse.

Kommissionen hilser det velkomment, at Zambia ønskede samarbejde om at konsolidere sit demokratiske system, og vil støtte en fredelig konsolidering af Zambias fremspirende demokrati.
SKRIFTLIG FORESPØRGSEL E-2150/02

af Fernando Fernández Martín (PPE-DE) til Kommissionen

(18. juli 2002)

Om: Malawi

Kan Kommissionen udarbejde en opgørelse over de projekter i Malawi, der godkendtes til finansiering over Den Europæiske Unions budget i 2000?

Kan Kommissionen oplyse om størrelsen af den samlede støtte i 2000 til dette land på alle områder?

Samlet svarafgivet på Kommissionens vegne af Poul Nielsonpå skriftlige forespørgsler E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 og E-2155/02

(23. september 2002)

På grund af svarets længde vil Kommissionen sende en tabel med de ønskede oplysninger direkte til det ærede medlem og til Parlamentets sekretariat.

Tallene i tabellen for hvert enkelt land findes også i de finansielle tabeller i årsberetningen om gennemførelsen af EF's bistand til tredjelande.